stanford-oval/wikipedia huggingface dataset:
Sosialistinen liike integraatiolle

| Sosialistinen liike integraatiolle> Lëvizja Socialiste për Integrim |
| --- | --- |
  
  
Perustettu:  6. syyskuuta 2004
Johto:   Monika Kryemadhi (pj.) 
Ideologia:  sosiaalidemokratia, progressivismi
Poliittinen kirjo:  keskusta-vasemmisto
Äänenkannattaja:  Integrimi
Albanian parlamentti:  4 / 140
Kotisivu:  partiaelirise.al
Infobox OKNimi-testi OK: 
Sosialistinen liike integraatiolle (alb. Lëvizja Socialiste për Integrim) on sosiaalidemokraattinen puolue Albaniassa.
Solitary Nights

| Solitary Nights Randy Goodrum |
| --- | --- | --- |

Studioalbumin tiedot
 Julkaistu: 1983
 Tuottaja(t): Randy Goodrum
 Tyylilaji: pop
 Levy-yhtiö: GRP Records
Solitary Nights on yhdysvaltalaisen laulajan ja lauluntekijän Randy Goodrumin vuonna 1983 julkaistu albumi.
Kappaleet

It's Like You Never Left at All – 3.30
Software – 3.20
Mr. Sandman – 3.21
Holdin' Out for Love – 3.29
Silhouette – 3.40
Dolph – 3.25
Solitary Nights – 3.41
The Lady in the Doorway – 4.43
Little Bird – 3.30
So Soft Your Goodbye – 3.15
Arviot

Allmusic:
Stadion der Weltjugend

Vuoden 1951 kansainvälisen nuorisofestivaalin ohjelmaa silloisella Walter-Ulbricht-Stadionilla.
Stadion der Weltjugend (”Maailmannuorison stadion”) oli Itä-Berliinissä Mitten kaupunginosassa Chausseenstrassen varrella vuosina 1950–1992 käytössä ollut urheilustadion. Se sijaitsi vain muutaman sadan metrin päässä Berliinin muurista.
Stadionin suunnittelivat Selman Selmanagić ja Reinhard Ligner. Se rakennettiin vain puolessa vuodessa ja avattiin 20. toukokuuta 1950 nimellä Walter-Ulbricht-Stadion silloisen Itä-Saksan johtajan Walter Ulbrichtin mukaan. Paikalla aiemmin sijainneet, toisessa maailmansodassa tuhoutuneet kasarmit olivat olleet kaartinfusilieerirykmentin ja sittemmin poliisin käytössä.
Stadionilla järjestettiin vuosien 1951 ja 1973 kansainvälisten nuorisofestivaalien päätapahtuma, ja jälkimmäisen tapahtuman yhteydessä se sai myös nimen Stadion der Weltjugend. Laajennusten jälkeen stadionin pinta-ala oli 131 000 m² ja sinne mahtui noin 50 000 katsojaa. Se oli Itä-Berliinin suurin urheilupaikka. Siellä järjestettiin myös vuosittain FDGB-Pokal-jalkapalloturnauksen loppuottelu.
Stadion der Weltjugend purettiin vuosina 1992–1994, sillä sen paikalle suunniteltiin uutta urheilustadionia siltä varalta, että Berliinille myönnettäisiin vuoden 2000 kesäolympialaiset. Hanke ei kuitenkaan toteutunut. Stadionin paikalla oli sen jälkeen väliaikaisia urheilupaikkoja. Paikalle rakennettiin vuosina 2006–2017 Saksan tiedustelupalvelu Bundesnachrichtendienstin rakennuskompleksi, joka otettiin käyttöön vuonna 2019.
Aiheesta muualla

Kuvia tai muita tiedostoja aiheesta Stadion der Weltjugend Wikimedia Commonsissa
Sean Collins (jääkiekkoilija, 1988)

| Sean Collins |
| --- | --- |

Henkilötiedot
Syntynyt: 29. joulukuuta 1988 (ikä 35) Saskatoon, SK, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  86 kg
Pelaajaura
Pääsarjaura:  2013–
Aik. seurat:  Springfield Falcons (AHL) Columbus Blue Jackets (NHL) Hershey Bears (AHL) Washington Capitals (NHL) Kunlun Red Star (KHL) HK Sotši (KHL) Adler Mannheim (DEL) HPK (SML) EHC Olten (SL)
NHL-varaus:  187. varaus, 2008 Columbus Blue Jackets
Sean Brendan Collins (s. 29. joulukuuta 1988 Saskatoon, Saskatchewan, Kanada) on kanadalainen jääkiekkoilija. Hän on pelipaikaltaan keskushyökkääjä, mutta Collins osaa pelata myös laidassa. Hän on pelannut urallaan aiemmin myös yhteensä 21 NHL-ottelua Columbus Blue Jacketsissa ja Washington Capitalsissa tehden kolme syöttöpistettä.
Ura > Seuraura > Juniori- ja yliopistovuodet

Collinsin kasvattajaseura on Saskatoon Flyers. Kauden 2005–2006 hän pelasi suurimmaksi osaksi Beardy's Blackhawksin B-nuorissa, joiden paras maalintekijä Collins oli 23 osumallaan Steve Schroederin kanssa. Hän pelasi kauden aikana myös yhden ottelun AJHL-junioriliigan La Ronge Ice Wolvesissa. Kaudeksi 2006–2007 Collins siirtyi MJHL-junioriliigan Waywayseecappo Wolverinesiin. Hänet valittiin kauden päätteeksi liigan tulokkaiden tähdistökentälliseen. Kaudella 2007–2008 Collins sijoittui tehoilla 51+64=115 koko MJHL:n pistepörssissä toiseksi edellään vain Dauphin Kingsin Bryan Kauk. Hänet palkittiin kauden päätteeksi liigan urheiluhenkisimpänä pelaajana ja Collins valittiin toiseen tähdistökentälliseen.
Columbus Blue Jackets varasi Collinsin seitsemännellä kierroksella 187. pelaajana NHL:n varaustilaisuudessa 2008. Vuodet 2008–2012 hän kävi Cornellin yliopistoa. Freshman -vuotenansa 2008–2009 päätteeksi Collins valittiin ECAC Hockeyn akateemiseen tähdistökentälliseen. Sophomore -vuotenaan 2009–2010 hän voitti divisioonan mestaruuden. Senior -vuotenaan 2011–2012 Collins nousi Cornellin varakapteeniksi. Hän oli tehoilla 13+13=26 joukkueen toiseksi paras pistemies Greg Millerin jälkeen.
Ura > Seuraura > NHL-sopimus ja ammattilaisvuodet Pohjois-Amerikassa

Maaliskuussa 2012 Collins teki kaksivuotisen NHL-tulokassopimuksen Columbus Blue Jacketsin kanssa. Hän siirtyi samalla loppukevääksi amatööritry-out -sopimuksella AHL-joukkue Springfield Falconsiin, jossa Collins pelasi kahdeksan runkosarjaottelua tehopistein 1+4=5. Kauden 2012–2013 hän aloitti farmissa osaksi myös NHL:n työsulun vuoksi. Collins pelasi siellä lopulta suurimman osan kaudestaan pelaten varsinaisen tulokaskautensa aikana 64 runkosarjaottelua tehopistein 11+20=31 ja kahdeksan playoff-ottelua ilman tehopisteitä. Hän debytoi kauden aikana myös NHL:ssä, jossa Collins pelasi tammikuussa 2013 käynnistyneellä kaudella viisi runkosarjaottelua ilman tehopisteitä. Hän teki NHL-debyyttinsä 18. helmikuuta 2013 vieraissa Anaheim Ducksia vastaan. Collins sai ottelussa jääaikaa 15.31 minuuttia. Myös kauden 2013–2014 hän pelasi suurimmaksi osaksi Falconsissa, jonka toiseksi paras pistemies Collins oli Michael Chaputin jälkeen tehoilla 16+25=41. Hän pelasi kauden aikana NHL:ssä kuusi runkosarjaottelua tehden yhden syöttöpisteen.
Collins teki heinäkuussa 2014 Columbus Blue Jacketsin kanssa vuoden mittaisen ja kaksisuuntaisen jatkosopimuksen. Myös kauden 2014–2015 hän pelasi suurimmaksi osaksi farmijoukkue Springfield Falconsissa. Collins oli tehoilla 17+19=36 joukkueen paras maalintekijä Ryan Craigin kanssa ja hän sijoittui sisäisessä pistepörssissä kolmanneksi.
Heinäkuussa 2015 Collins teki rajoittamattomana vapaana agenttina vuoden mittaisen ja kaksisuuntaisen sopimuksen Washington Capitalsin kanssa. Lokakuussa seura asetti hänet siirtolistalle. Koska mikään toinen NHL-seura ei napannut Collinsia vuorokauden kuluessa, hänet lähettiin AHL-joukkue Hershey Bearsiin. Collins pelasi siellä lähes koko kauden 2015–2016. Hänen kautensa päättyi kuitenkin loukkaantumiseen konferenssifinaalisarjassa Toronto Marliesia vastaan. Bears eteni seuraavassa ottelussa ilman Collinsia aina Calder Cup -finaaleihin saakka, mutta mestaruuden vei lopulta kuitenkin Toronto Marlies otteluvoitoin 4–0. Hän pelasi kauden aikana Capitalsin NHL-joukkueessa kaksi runkosarjaottelua ilman tehopisteitä.
Ura > Seuraura > KHL ja Eurooppa

Kaudeksi 2016–2017 Collins siirtyi vuoden mittaisella sopimuksella KHL:n kiinalaisen laajennusseura Kunlun Red Starin riveihin. Hän oli tehoilla 13+26=39 joukkueen paras syöttäjä ja toiseksi paras pistemies Chad Raun jälkeen. Neljännesvälieräsarjassa Collins oli Tuukka Mäntylän ja Tommi Taimen ohella Kunlunista kahdesti maalinteossa onnistunut pelaaja. Kaudeksi 2017–2018 hän siirtyi jatkamaan KHL-uraansa vuoden mittaisella sopimuksella HK Sotšiin. Collins oli tehoilla 15+14=29 joukkueen paras maalintekijä ja neljänneksi paras pistemies. Neljännesvälierissä hän oli tehoilla 3+1=4 Sotšin paras maalintekijä ja Collins jakoi joukkueen sisäisen pistepörssin voiton Eric O’Dellin ja Jonathon Blumin kanssa. Maaliskuussa 2018 hän teki Sotšin kanssa vuoden mittaisen jatkosopimuksen, kuten taas huhtikuussa 2019.
Collins nousi kaudella 2019–2020 HK Sotšin varakapteeniksi. Joulukuussa 2020 hän palasi loppukauden 2020–2021 kattavalla sopimuksella Kunlun Red Stariin oltuaan alkukauden ilman sopimusta. Maaliskuussa 2021 Collins siirtyi kuitenkin loppukaudeksi Saksan DEL-liigan Adler Mannheimiin.
Kaudeksi 2021–2022 Collins siirtyi vuoden mittaisella sopimuksella SM-liigajoukkue Hämeenlinnan Pallokerhoon. Hänen kautensa kuitenkin päättyi toimenpidettä vaatineeseen vammaan runkosarjan lopulla maaliskuussa 2022.
Collins siirtyi kaudeksi 2022–2023 vuoden mittaisella sopimuksella Sveitsin toiseksi korkeimmalle sarjatasolle Swiss Leaguen EHC Olteniin.
Ura > Maajoukkueura

Collins edusti Kanadaa Nikolai Putškov -turnauksessa ja Sochi Hocke Openissa vuonna 2017 pelaten yhteensä kolme ottelua tehopistein 1+1=2.
Stadion Woudestein

| Stadion Woudestein |
| --- | --- |

Rakennuksen tiedot
Sijainti:  Rotterdam, Alankomaat
Koordinaatit:  51°55′01″N, 4°31′14″E
Avattu:  1939
Remontoitu:  1997 ja 2000
Kenttä:  Nurmi
Käyttäjät
 Excelsior Rotterdam 
Katsojakapasiteetti
 3 527 
Lisää rakennusartikkeleitaArkkitehtuurin teemasivulla
Stadion Woudestein on monikäyttöinen stadion Rotterdamissa Alankomaissa. Stadion avattiin vuonna 1939, ja sitä on remontoitu vuosina 1997 ja 2000. Nykyään sitä käytetään enimmäkseen jalkapallossa Excelsior Rotterdamin kotikenttänä. Stadionille mahtuu 3 527 ihmistä.
Aiheesta muualla

Virallinen kotisivu (hollanniksi)
Slovakian Extraliga -kausi 2014–2015

| Slovakian Extraliga -kausi 2014–2015 |
| --- | --- |
Laji:  jääkiekko
Järjestyksessä oleva kausi:  22.
Maa:   Slovakia
Joukkueiden määrä:  10
Sarja alkoi:  14. syyskuuta 2014
Sarja päättyi:  11. huhtikuuta 2015
Runkosarjan voittaja:  HC Košice
Mestari:  HC Košice
Toinen sija:  HC 05 Banská Bystrica
Pistepörssin voittaja:   Brabenec (Zvolen)
Pudotuspelien pistepörssin voittaja:   Špilár (Košice)
Slovakian Extraliga -kausi 2014–2015 oli Tipsport Extraligan 22. kausi. Kausi alkoi 14. syyskuuta 2014 ja päättyi 11. huhtikuuta 2015. Runkosarjan voitti HC Košice, jolle runkosarjan voitto oli sille historian seitsemäs. Runkosarjan pistepörssin voitti HKm Zvolenin Kamil Brabenec.
Mestaruuden voitti HC Košice, jolle mestaruus oli toinen perättäinen ja yhteensä kahdeksas Slovakian mestaruus (Košice voitti kahdesti myös Tšekkoslovakian jääkiekkoliigan). Pudotuspelien pistepörssin voitti Košicen Gabriel Špilár.
Runkosarja

HK Orange 20 eli  Slovakian alle 20-vuotiaiden jääkiekkomaajoukkue pelasi kauden aikana 20 ottelua tilastoin 1–2–0–17 (maalierotus 29–68).
|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  HC Košice  | 56 | 35 |  6 |  6 |  9 | 166 | 105 | +61 | 123 |
| 2 |  HK Nitra  | 56 | 30 |  7 |  6 | 13 | 201 | 141 | +60 | 110 |
| 3 |  HC 05 Banská Bystrica  | 56 | 29 |  6 |  7 | 14 | 188 | 142 | +46 | 106 |
| 4 |  HKm Zvolen  | 56 | 28 |  4 |  7 | 17 | 175 | 161 | +14 | 99 |
| 5 |  HK Poprad  | 56 | 27 |  8 |  1 | 20 | 168 | 124 | +44 | 98 |
| 6 |  HK Dukla Trenčín  | 56 | 21 | 11 |  3 | 21 | 141 | 120 | +21 | 88 |
| 7 |  MHC Martin  | 56 | 17 |  6 | 10 | 23 | 140 | 157 | -17 | 73 |
| 8 |  ŠHK 37 Piešťany  | 56 | 17 |  5 |  6 | 28 | 148 | 201 | -53 | 67 |
| 9 |  HK 36 Skalica  | 56 | 14 |  2 |  6 | 34 | 136 | 217 | -81 | 52 |
| 10 |  MsHK Žilina  | 56 | 12 |  2 |  7 | 35 | 128 | 184 | -56 | 47 |
Runkosarja > Pistepörssi

| Sij>  | Nimi | Seura | Ot | M | S | Pts | RM |
| --- | --- | --- | --- | --- | --- | --- | --- |
| 1 |  Kamil Brabenec | HKm Zvolen | 55 | 17 | 46 | 63 | 58 |
| 2 |  Roman Tománek | HK Nitra | 55 | 29 | 33 | 62 | 28 |
| 3 |  Radovan Pulis | HKm Zvolen | 53 | 30 | 26 | 56 | 34 |
| 4 |  Petr Kafka | HC 05 Banská Bystrica | 54 | 29 | 25 | 54 | 10 |
| 5 |  Jaroslav Markovič | MHC Martin | 54 | 22 | 32 | 54 | 38 |
| 6 |  Jozef Stümpel | HK Nitra | 49 | 20 | 31 | 51 | 8 |
| 7 |  Lukáš Jurík | HKm Zvolen | 56 | 21 | 29 | 50 | 84 |
| 8 |  Lukáš Novák | HK Nitra | 52 | 19 | 29 | 48 | 42 |
| 9 |  Tomáš Sýkora | HK Poprad | 56 | 24 | 23 | 47 | 12 |
| 10 |  Tibor Kutálek | HC Košice | 55 | 23 | 23 | 46 | 24 |
Pudotuspelit > Kaavio

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |  |  | Välierät | Välierät | Välierät |  |  | Loppuottelut | Loppuottelut | Loppuottelut |
 
|   | 1 |  Košice | 4 |   |  |  |  |  |  |  |  |  |  |
|  | 8 |  Piešťany | 2 |   |  |  |  |  |  |  |  |  |  |
|  | 8 |  Piešťany | 2 |   |   | 1 |  Košice | 4 |   |  |  |  |  |
|  |  |  |  |   |   | 1 |  Košice | 4 |   |  |  |  |  |
|  |  |  |  |   |   | 4 |  Poprad | 1 |   |  |  |  |  |
|  | 4 |  Zvolen | 3 |   |   | 4 |  Poprad | 1 |   |  |  |  |  |
|  | 4 |  Zvolen | 3 |   |  |  |  |  |   |  |  |  |  |
|   | 5 |  Poprad | 4 |   |  |  |  |  |   |  |  |  |  |
|  |  |   |   |   |   |   |   |   |   |   | 1 |  Košice | 4 |
|  |  |   |   |   |   |   |   |   |   |   | 3 |  Banská Bystrica | 1 |
|   | 2 |  Nitra | 4 |   |  |  |  |  |   |  |  |  |  |
|  | 7 |  Martin | 1 |   |  |  |  |  |   |  |  |  |  |
|  | 7 |  Martin | 1 |   |   | 2 |  Nitra | 3 |   |  |  |  |  |
|  |  |  |  |   |   | 2 |  Nitra | 3 |   |  |  |  |  |
|  |  |  |  |   |   | 3 |  Banská Bystrica | 4 |   |  |  |  |  |
|  | 3 |  Banská Bystrica | 4 |   |   | 3 |  Banská Bystrica | 4 |   |  |  |  |  |
|  | 3 |  Banská Bystrica | 4 |   |  |  |  |  |  |  |  |  |  |
|   | 6 |  Dukla Trenčín | 1 |   |  |  |  |  |  |  |  |  |  |
Pudotuspelit > Putoamiskarsinta

| MsHK Žilina – HC 07 Detva |
| --- | --- | --- | --- |
| Žilina | Detva | 7–2 |  |
| Detva | Žilina | 6–5 |  |
| Žilina | Detva | 6–1 |  |
| Detva | Žilina | 1–3 |  |
| Žilina | Detva | 3-2 |  |
Žilina piti sarjapaikkansa voitoin 4–1.
Sotilasteknologia

Sotilasteknologia tai sotateknologia on aseiden, varusteiden, rakenteiden ja ajoneuvojen valikoima, jota käytetään erityisesti sodankäyntiin. Kokonaisuuteen sisältyy tieto ja osaaminen, jota tarvitaan tällaisen teknologian rakentamiseen, sen käyttämiseen taistelussa sekä sen korjaamiseen ja täydentämiseen.
Sotilasteknologista tutkimusta ja kehitystä tehdään usein erityisesti sotilasjoukkojen tarpeisiin taistelukentällä.
Sotilasteknologiaan liittyvää tutkimusta tehdään Suomessa muun muassa Maanpuolustuskorkeakoulussa, sotatieteisiin kuuluvan sotatekniikan piirissä.
Sotilasteknologisia aikakausia

Sotilasteknologialla on ollut merkittävä rooli sodankäynnin vallankumosten liikkeellepanevana voimana. Jokainen kehityksellinen aikakausi on tuonut mukanaan uusia edistysaskeleita ja onkin ylivoimainen osoitus ihmisen kekseliäisyydestä jopa kaikkein vaikeimmissa olosuhteissa. Sotilasteknologialla on erityisesti aiemmin historiassa ollut merkittävä rooli teknologian veturina ja useita uusia teknologioita on kehitetty puolustusrahoituksen turvin.
Nykyaikana on enenevissä määrin nähtävissä nopeasti kehittyvien siviiliteknologioiden soveltamista sotilaallisiin tarkoituksiin. Eri yhteiskunnan alojen teknologisella kehityksellä on eittämättä toisiaan täydentäviä vaikutuksia. Esimerkiksi rautateiden merkitys sotilaslogistiikalle oli vallankumouksellinen. Yhtälailla sotilaskäyttöön kehitetty GPS-satelliittipaikannusjärjestelmä on vakiintunut arkipäiväiseen siviilikäyttöön.
Teknologian ja sodankäynnin välistä suhdetta voidaan hahmotella teknologisten murrosten muovaamiin aikakausiin:
| Nimi | Kausi | Merkittävät teknologiat |
| --- | --- | --- |
| Työkalujen aikakausi | antiikki–1500 | jousi, teräs, jalustin, paperi, kirjoitustaito, ajan-pito, kartat, tieverkot |
| Koneiden aikakausi | 1500–1830 | linnoitukset ja piirityssodankäynti, tuliaseet, tykki, linjalaivat, sotilasopetuslaitokset |
| Järjestelmien aikakausi | 1830–1945 | teollistuminen, lähetin, rautatie, ilmavoima, konekivääri, panssarivaunu, innovaatiot |
| Automaation aikakausi | 1945– | satelliitit, ydinaseet, digitalisaatio, automaatio, tietokoneistaminen, täsmäaseet |
Käynnissä olevan nopean teknologisen kehityksen myötä voidaan pohtia, onko tapahtumassa seuraava tekonologinen murros, joka päättää automaation aikakauden.
Tulevaisuuden sotilasteknologiat

Sodankäynnin kehityksen ja nousevien trendien ennustaminen sekä merkityksellisten teknologioiden tunnistaminen on haastavaa. Keskeisiä nousevia teknologioita, joiden sotilassovellutuksilla arvellaan olevan merkittäviä vaikutuksia ovat:
Autonomia. Koneoppimisen ja keinoälyn myötä eri sotatekniikan alueiden laitteiden itsenäisyys kasvaa.
muun muass>a droonit, asejärjestelmät, taistelurobotit, man-machine teaming
Kvanttitietokoneet. Kvanttilaskennan toteutessa, perinteiset salausratkaisut voivat muuttua käyttökelvottomiksi ja toisaalta kvanttisalaus voi mahdollistaa murtamattoman viestinnän.
Hypersoniset asejärjestelmät
Suunnatun energian asejärjestelmät
Nano- ja biotekniikka
Sinisiipikolibri

| Sinisiipikolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Pterophanes
Laji::  cyanopterus
Kaksiosainen nimi
 Pterophanes cyanopterus  (Fraser, 1839) 
Katso myös
   Sinisiipikolibri Wikispeciesissä   Sinisiipikolibri Commonsissa 
Infobox OKNimi-testi OKIUCN-testi OK: 
Sinisiipikolibri (Pterophanes cyanopterus) on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteillä Kolumbiasta Ecuadoriin, Peruun ja Bolivian pohjoisosiin. Lajista tunnetaan kolme alalajia. Louis Fraser kuvaili lajin holotyypin Bogotásta vuonna 1839.
Sophie Okonedo

| Sophie Okonedo |
| --- | --- |
 Sophie Okonedo vuonna 2008
Henkilötiedot
Syntynyt: 11. elokuuta 1968 (ikä 56) Lontoo, Iso-Britannia
Ammatti:  näyttelijä
Näyttelijä
Aktiivisena:  1991-
Merkittävät roolit:  Tatiana Rusesabagina (Hotelli Ruanda)
Aiheesta muualla
IMDb 
Elonet
Sophie Okonedo (s. 11. elokuuta 1968) on brittiläinen näyttelijä. Hän syntyi Lontoossa nigerialaisen Henryn ja Lontoon East Endissä syntyneen aškenazijuutalaisen Joanin tyttärenä.
Okonedo opiskeli Royal Academy of Dramatic Artissa. Hän oli vuonna 2005 ehdolla parhaan naissivuosan Oscar-palkinnon saajaksi elokuvasta Hotelli Ruanda ja vuonna 2007 Golden Globen saajaksi televisiosarjasta Tsunamin jälkeen.
Okonedo on esiintynyt urallaan muun muassa elokuvissa Ace Ventura – luonto kutsuu (1995), Dirty Pretty Things (2002), Hotelli Ruanda (2004) ja Alex Rider & Stormbreaker (2006) sekä televisiossa minisarjoissa Tsunamin jälkeen (2006) ja Läimäys (2011).
Vuonna 2014 Okonedo palkittiin Tonylla roolisuorituksestaan näytelmässä A Raisin in the Sun.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1991 | Young Soul Rebels | Young Soul Rebels | Tracy |
| 1995 | Ace Ventura – luonto kutsuu | Ace Ventura | Wachati-prinsessa |
| 1997 | Sakaali | The Jackal | Jamaikalainen tyttö |
| 1999 | Antaa kaiken kiertää | This Year's Love | Denise |
| 2002 | Dirty Pretty Things | Dirty Pretty Things | Juliette |
| 2004 | Hotelli Ruanda | Hotel Rwanda | Tatiana Rusesabagina |
| 2005 | Æon Flux | Æon Flux | Sithandra |
| 2006 | Alex Rider & Stormbreaker | Stormbreaker | Mrs Jones |
| 2006 | Scenes of a Sexual Nature | Scenes of a Sexual Nature | Anna |
| 2007 | Martian Child | Martian Child | Sophie |
| 2008 | Mehiläisten salaisuudet | The Secret Life of Bees | May Boatwright |
| 2008 | Skin | Skin | Sandra Laing |
| 2013 | After Earth | After Earth | Faia Raige |
| 2014 | War Book | War Book | Philippa |
| 2018 | Risto Reipas ja Nalle Puh | Christropher Robin | Kengu (äänirooli) |
| 2022 | Kuolema Niilillä | Death on the Nile | Salome Otterbourne |
| 2023 | Heart of Stone | Heart of Stone | Nomad |
| 2023 | Janet Planet | Janet Planet | Regina |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1991 | Sairaalaelämää | Casualty | Gina Russell | 1 jakso |
| 1993 | Age of Treason | Age of Treason | Niobe | Televisioelokuva |
| 1995 | Katkera muuri | The Governor | Moira Levitt | 6 jaksoa |
| 1995 | Go Now | Go Now | Paula | Televisioelokuva |
| 2000 | In Defence | In Defence | Bernie Kramer | 3 jaksoa |
| 2000 | Köyhien ystävä | Never Never | Jo Weller | Televisioelokuva |
| 2001 | Suloinen kosto | Sweet Revenge | Ellen | Televisioelokuva |
| 2002 | Tehdas | Clocking Off | Jenny Wood | 5 jaksoa |
| 2002 | Dead Casual | Dead Casual | Donna | Televisioelokuva |
| 2003 | Komisario Lynley | The Inspector Lynley Mysteries | Eve Bowen | 1 jakso |
| 2003 | Erikoisjoukkue | Spooks | Amanda Roke | 1 jakso |
| 2003 | Doctor Who: Scream of the Shalka | Doctor Who: Scream of the Shalka | Alison Cheney | 6 jaksoa |
| 2004 | Whose Baby? | Whose Baby? | Karen Jenkins | Televisioelokuva |
| 2006 | Tsunamin jälkeen | Tsunami: The Aftermath | Susie Carter | Televisioelokuva |
| 2007 | Oliver Twist | Oliver Twist | Nancy | 5 jaksoa |
| 2009 | Oikeuden edessä: Ben | Criminal Justice | Jackie 'Jack' Wolf | 5 jaksoa |
| 2009 | Father & Son | Father & Son | Connie Turner | 4 jaksoa |
| 2010 | Winnie Mandelan tarina  | Mrs Mandela | Winnie Mandela | Televisioelokuva |
| 2010 | Doctor Who | Doctor Who | Liz Ten | Jaksot ""Alinen eläin" ja "Taivas repeää" |
| 2011 | Läimäys | The Slap | Aisha | 8 jaksoa |
| 2011 | Erityisiä naisia | Extraordinary Women | Kertoja | 1 jakso |
| 2012 | Sinbad | Sinbad | Razia | 1 jakso |
| 2013 | Pahan vanki | The Escape Artist | Maggie Gardner | 3 jaksoa |
| 2013 | Mayday | Mayday | Fiona Hill | 5 jaksoa |
| 2016 | Ontto kruunu | Hollow Crown | Margareeta Anjoulainen | Televisioelokuvat |
| 2021 | Ajan pyörä | The Wheel of Time | Siuan Sanche |  |
| 2021 | Modern Love | Modern Love | Liz | 2 jaksoa |
| 2021 | Ajan pyörä | The Wheel of Time | Siuan Sanche |  |
| 2022 | Britannia | Britannia | Hemple |  |
| 2022 | Inside No. 9 | Inside No. 9 | Katrina | 1 jakso |
| 2022–2023 | Slow Horses | Slow Horses | Ingrid Tearney | 7 jaksoa |
Aiheesta muualla

Sophie Okonedo Elonetissä.
Sophie Okonedo Internet Movie Databasessa. (englanniksi)
Stadion Niederrhein

| Stadion Niederrhein |
| --- | --- |
 Stadion Niederrhein ennen Rot-Weiß Oberhausenin ja Kaiserslauternin ottelua lokakuussa 2008.
Rakennuksen tiedot
Sijainti:  Oberhausen, Saksa
Koordinaatit:  51°29′37.0″N, 6°51′16.0″E
Avattu:  28. helmikuuta 1926
Remontoitu:  1982, 1996
Omistaja:  Oberhausenin kaupunki
Kenttä:  ruoho
Käyttäjät
 Rot-Weiß Oberhausen 
Katsojakapasiteetti
 21 318 (4 039 katettua istumapaikkaa) 
Lisää rakennusartikkeleitaArkkitehtuurin teemasivulla
Stadion Niederrhein on Oberhausenissa Saksassa sijaitseva vuonna 1926 valmistunut jalkapallo ja yleisurheilustadion. Se sijaitsee kapealla saarella Rein–Herne-kanavan ja Emscherjoen välissä A42-moottoritien välittömässä läheisyydessä. Sen pääkäyttäjä on jalkapallojoukkue Rot-Weiß Oberhausen. Stadionin katsojakapasiteetti on 21 318, joista 4 039 on katettuja istumapaikkoja. Kotijoukkueen kannattajat seuraavat peliä perinteisesti Emscherkurve-päätykatsomosta.
Stadionin avausottelu pelattiin 28. helmikuuta 1926 Duisburger Spielvereinin ja Arminia Bielefeldin välillä, jota oli seuraamassa 22 000 katsojaa. Stadionin yleisöennätys on epävirallisesti 44 000 – 48 000 katsojaa 18. kesäkuuta 1950 pelatusta ottelusta Preußen Dellbrück – Kickers Offenbach, joka oli uusintaottelu pääsystä Saksan mestaruusfinaaliin.
Historia

Valmistunut 1926
Valaistuksen asennus 1970
Juoksuratojen uusiminen 1982
Näyttötaulun asennus 1996 (lahjoituksena Bayer Leverkusenilta)
Pääkatsomon uusiminen 1998
Kenttälämmityksen asennus ja ruohon uusiminen 2008
Aiheesta muualla

Kuvia tai muita tiedostoja aiheesta Stadion Niederrhein Wikimedia Commonsissa
Stadion Niederrhein
Katsomokartta
Stadionin historia